গণপ্রজাতন্ত্রী বাংলাদেশ সরকার

পরিকল্পনা মন্ত্রণালয়

বাস্তবায়ন পরিবীক্ষণ ও মূল্যায়ন বিভাগ

মূল্যায়ন সেক্টর

শেরে বাংলা নগর,ঢাকা-১২০৭।

[www.imed.gov.bd](http://www.imed.gov.bd)

**সমাপ্ত প্রকল্পের প্রভাব মূল্যায়নের জন্য নির্বাচিত প্রকল্পের বিবরণী ও পরামর্শক প্রতিষ্ঠানের কার্যপরিধি (**ToR**):**

**ক। প্রকল্পের সংক্ষিপ্ত বিবরণ:**

১। প্রকল্পের নাম : “উত্তরাঞ্চলের হতদরিদ্রদের কর্মসংস্থান নিশ্চিতকরণ কর্মসূচী (সংশোধিত)”

২। উদ্দ্যোগী মন্ত্রণালয় : স্থানীয় সরকার, পল্লী উন্নয়ন ও সমবায় মন্ত্রণালয়, পল্লী উন্নয়ন ও সমবায় বিভাগ

৩। বাস্তবায়নকারী সংস্থা : বাংলাদেশ পল্লী উন্নয়ন বোর্ড (বিআরডিবি)

৪। প্রকল্পের অবস্থান :

|  |  |
| --- | --- |
| জেলার নাম | উপজেলার নাম  |
| রংপুর | গঙ্গাচড়া, মিঠাপুকুর, তারাগঞ্জ, বদরগঞ্জ, কাউনিয়া, পীরগাছা, পীরগঞ্জ, রংপুর সদর |
| কুড়িগ্রাম | চিলমারী, ভুরুঙ্গামারী, উলিপুর, রাজীবপুর, ফুলবাড়ী, রৌমারি, রাজারহাট, কুড়িগ্রাম সদর, নাগেশ্বরী |
| গাইবান্ধা | ফুলছড়ি, সাঘাটা, গোবিন্দগঞ্জ, পলাশবাড়ী, সুন্দরগঞ্জ, সাদুল্লাপুর, গাইবান্ধা সদর |
| নীলফামারী | ডিমলা, ডোমার, জলঢাকা, কিশোরগঞ্জ, সৈয়দপুর, নীলফামারী সদর |
| লালমনিরহাট | কালিগঞ্জ, পাটগ্রাম, আদিতমারী, হাতিবান্ধা, লালমনিরহাট সদর |

৫। **অনুমোদিত বাস্তবায়নকাল ও ব্যয় (লক্ষ টাকা)**: (লক্ষ টাকায়)

| **অনুমোদনের পর্যায়** | **মেয়াদ**  | **অনুমোদিত ব্যয়**মোট টাকা মূল | **হ্রাস/বৃদ্ধি (%)** |
| --- | --- | --- | --- |
| **মূল ডিপিপির** **তুলনায়** | **সর্বশেষ সংশোধিত** **ডিপিপি’র তুলনায়** |
| মূল অনুমোদিত | জুলাই ২০০৭ থেকে জুন ২০১০ | ২৪৭৮.৪৩(২৪৭৮.৪৩) | - | - |
| ১ম সংশোধন | জুলাই, ২০০৭থেকে জুন, ২০১১ | ২৪৭৮.৪৩(২৪৭৮.৪৩) | ১ বছর(২২.২২%) | - |
| সর্বশেষসংশোধিত | জুলাই ২০০৭ থেকে জুন ২০১৩ | ৪৬৪৬.৯১(৪৬৪৬.৯১) | ৩ বছর (১০০%) | ২ বছর(৪৪.৪৪%) |
| ব্যয় বৃদ্ধি ব্যতিরেকে মেয়াদ বৃদ্ধি | - | - | - | - |

**৬। প্রকল্পের উদ্দেশ্য** : উত্তরাঞ্চলের ৫টি জেলার ৩৫টি উপজেলার দরিদ্র জনগোষ্ঠীর আর্থ-সামাজিক উন্নয়নের লক্ষ্যে প্রকল্প এলাকার অতিদরিদ্র সহায়সম্বলহীন মহিলা ও পুরুষদেরকে হাতে কলমে ট্রেডভিত্তিক আয়বর্ধনমূলক প্রশিক্ষণ প্রদান করে দক্ষতা বৃদ্ধির মাধ্যমে আত্থকর্মসংস্থান, আয়বৃদ্ধি, খাদ্য নিরাপত্তা নিশ্চিতকরণ, ক্রয়ক্ষমতা বৃদ্ধি ও জীবনযাত্রার মান উান্নয়নের মাধ্যমে আর্ত্থসামাজিক অবস্থার উন্নয়ন।

**৭। প্রকল্পের উদ্দেশ্য ভিত্তিক কার্যক্রম :**

 ⮞ প্রকল্প এলাকার দারিদ্র নিরসন;

 ⮞ ট্রেডভিত্তিক নিবিড় প্রশিক্ষণের মাধ্যমে আত্থকর্মসংস্থানের সুযোগ সৃষ্টি;

 ⮞ দরিদ্র জনগোষ্ঠীর মৌসুমী বেকারত্ব দূরীকরণ ও খাদ্য নিরাপত্তা নিশ্চিতকরণ;

 ⮞ দরিদ্র জনগোষ্ঠীর ক্রয়ক্ষমতা বৃদ্ধি;

 ⮞ প্রশিক্ষণপ্রাপ্ত দরিদ্র উৎপাদনকারীদের পন্য উৎপাদন ও বাজারজাতকরণ সহায়তা প্রদান; এবং

 ⮞ দেশের অন্যান্য এলাকার তুলনায় পিছিয়ে থাকা আঞ্চলিক উন্নয়ন বৈষম্য নিরসন।

**৮। প্রকল্পের প্রধান প্রধান অংগ ও ব্যয়:**

 **(লক্ষ টাকায়)**

| অংগের নাম | পরিমান | আর্থিক  |
| --- | --- | --- |
| **কর্মকর্তাদের বেতনসহ অন্যান্য**  | ৮২ জন | ৩২৬.৮৮ |
| প্রশিক্ষণ | ২৮৫১২ জন | ৩২৮৫.০০ |
| সরবারহ ও সংস্কার  | থোক | ৮৪.৯৬ |
| যানবাহন ক্রয় | সংখ্যা | ১২১.৫২ |
| কম্পিউটার সামগ্রী | সংখ্যা | ৬৭.৭৭ |
| ভবন ও স্থাপনা | বঃমিঃ | ১৫৭.৪৬ |

খ**। পরামর্শক প্রতিষ্ঠানের কার্যপরিধি (ToR):**

১। **প্রকল্পটির প্রভাব মূল্যায়ন কার্যক্রমপরিচালনার জন্য পরামর্শক প্রতিষ্ঠান নিম্নরূপ দায়িত্ব পালন করবে, কিন্তু সীমাবদ্ধ নয়;**

১.১ প্রকল্পের পটভূমি, উদ্দেশ্য, অনুমোদন/সংশোধন, প্রকল্প ব্যয়, বাস্তবায়নকাল ও অর্থায়ন, বছরভিত্তিক

বরাদ্দ চাহিদা, চাহিদা অনুযায়ী এডিপি বরাদ্দ, অবমুক্তি ও ব্যয়ের প্রাসংগিক তথ্য পর্যবেক্ষণ ও

পর্যালোচনা;

১.২ প্রকল্পের অংগভিত্তিক বাস্তবায়ন অগ্রগতি (বাস্তব ও আর্থিক) তথ্য সংগ্রহ, সন্নিবেশন, বিশ্লেষণ, সারণী/ লেখচিত্রের মাধ্যমে উপস্থাপন ও পর্যালোচনা;

১.৩ প্রকল্পের উদ্দেশ্য অর্জনের অবস্থা পর্যালোচনা ও পর্যবেক্ষণ;

১.৪ প্রকল্পের আওতায় সম্পাদিত বিভিন্ন পণ্য/কার্য ও সেবা সংগ্রহের (Procurement) ক্ষেত্রে প্রচলিত সংগ্রহ আইন ও বিধিমালা (PPR, উন্নয়ন সহযোগীর গাইড লাইন ইত্যাদি ) প্রতিপালন করা হয়েছে কিনা সে বিষয়ে পর্যালোচনা ও পর্যবেক্ষণ;

১.৫ প্রকল্পের আওতায় সংগৃহীত বিভিন্ন পণ্য, কার্য ও সেবা পরিচালনা এবং রক্ষণাবেক্ষণের জন্য প্রয়োজনীয় জনবলসহ আনুসাঙ্গিক বিষয়াদি নিয়ে পর্যালোচনা/পর্যবেক্ষণ;

১.৬ প্রকল্পের আওতায় সংগৃহীত পণ্য, কার্য ও সেবা সংশ্লিষ্ট ক্রয় চুক্তিতে নির্ধারিত স্পেসিফিকেশন, গুণগত মান ও পরিমাণ অনুযায়ী প্রয়োজনীয় পরিবীক্ষণ/যাচাইয়ের মাধ্যমে সংগ্রহ করা হয়েছিল কিনা তা যাচাই করা;

১.৭ প্রকল্পের বাস্তবায়ন সম্পর্কিত বিভিন্ন বিষয় যেমন: অর্থায়নে বিলম্ব, পণ্য, কার্য ও সেবা ক্রয়/সংগ্রহের ক্ষেত্রে বিলম্ব, প্রকল্প ব্যবস্থাপনার মান এবং প্রকল্পের মেয়াদ ও ব্যয় বৃদ্ধি ইত্যাদির কারণসহ অন্যান্য দিক বিশ্লেষণ, পর্যবেক্ষণ ও পর্যোলোচনা;

১.৮ প্রকল্পের আওতায় সম্পাদিত মূল কার্যক্রমসমূহের কার্যকারিতা ও উপযোগিতা বিশ্লেষণ এবং বিশেষ সফলতা (Success Stories যদি থাকে) বিষয়ে আলোকপাত;

১.৯ প্রকল্পের সবলদিক, দুর্বলদিক, সুযোগ ও ঝুঁকি (SWOT) বিশ্লেষণ এবং ভবিষ্যতে একই ধরনের

প্রকল্প গ্রহণ ও বাস্তবায়নের ক্ষেত্রে যথোপযুক্ত সুপারিশ প্রদান;

১.১০ প্রকল্প এলাকার দরিদ্র জনগোষ্ঠীর আর্থ-সামাজিক উন্নয়ন, অতিদরিদ্র সহায়সম্বলহীন মহিলা ও পুরুষ ট্রেডভিত্তিক

 আয়বর্ধনমূলক প্রশিক্ষণ প্রদান, দক্ষতা বৃদ্ধি, আত্থকর্মসংস্থান, আয়বৃদ্ধি, খাদ্য নিরাপত্তা নিশ্চিতকরণ, ক্রয়ক্ষমতা

 বৃদ্ধি ও জীবনযাত্রার মান উান্নয়নের মাধ্যমে আর্ত্থসামাজিক অবস্থার উন্নয়ন বিষয়ে পর্যালোচনা ও পর্যবেক্ষণ;

১.১১ প্রকল্পের প্রধান প্রধান কাজের গুণগতমান ও প্রশিক্ষণ প্রদান সংক্রান্ত বিষয়ের উপর পর্যালোচন ও মতামত;

১.১২ প্রকল্পের কোন উদ্দেশ্য অসম্পূর্ণ থাকলে তার কারণ পর্যালোচনা কর;

৯.১৩ উল্লিখিত প্রাপ্ত বিভিন্ন পর্যবেক্ষণের ভিত্তিতে প্রয়োজনীয় সুপারিশসহ প্রকল্প এলাকা থেকে সংগৃহীত

 তথ্যের ভিত্তিতে মূল্যায়ন প্রতিবেদন প্রণয়ন ও ক্রয়কারী সংস্থা (আইএমইডি) কর্তৃক অনুমোদন গ্রহণ;

 ৯.১৪ স্থানীয় পর্যায়ের একটি ও জাতীয় পর্যায়ের একটি কর্মশালা আয়োজন করে মূল্যায়ন কাজের

 পর্যবেক্ষণ (Findings) সমূহ অবহিত করা ও কর্মশালায় প্রাপ্ত মতামত/সুপারিশসমূহ বিবেচনা করে

 মূল্যায়ন প্রতিবেদনটি চূড়ান্তকরণ; এবং

৯.১৫ ক্রয়কারী সংস্থা (আইএমইডি) কর্তৃক আরোপিত অন্যান্য সংশ্লিষ্ট কাজ সম্পাদন।

**২।নিম্নলিখিত প্রতিবেদনসমূহ পরামর্শক প্রতিষ্ঠানকে দাখিল করতে হবে:**

|  |  |  |  |
| --- | --- | --- | --- |
| নং | প্রতিবেদনের নাম | সময়কাল | সংখ্যা |
| ক। | ইনসেপশন রিপোর্ট (টেকনিক্যাল/স্টিয়ারিং) সভা | চুক্তি সম্পাদনের ১৫ দিনের মধ্যে | ৪০ কপি |
| খ। | ১ম খসড়া প্রতিবেদন (টেকনিক্যাল/স্টিয়ারিং) সভা | চুক্তি সম্পাদনের ৭৫ দিনের মধ্যে | ৪০ কপি |
| গ। | ২য় খসড়া প্রতিবেদন (ডেসিমিনিশন কর্মশালার) | চুক্তি সম্পাদনের ৯০ দিনের মধ্যে | ৭৫ কপি |
| ঘ। | চূড়ান্ত প্রতিবেদন (বাংলা-৪০ ও ইংরেজি-২০) | চুক্তি সম্পাদনের ১০০ দিনের মধ্যে | ৬০ কপি |

**৩। পরামর্শক প্রতিষ্ঠান ও পরামর্শকদের প্রকৃতি ও যোগ্যতা:**

|  |  |  |  |
| --- | --- | --- | --- |
| নং | ফার্ম ও পরামর্শক | শিক্ষাগত যোগ্যতা | অভিজ্ঞতা |
| ১। | ফার্ম(পরামর্শক প্রতিষ্ঠান) | ---- | ⮞ গবেষণা অথবা প্রকল্পের প্রভাব মূল্যায়ন সংক্রান্ত স্টাডি পরিচালনায় নূনতম ৩ (তিন) বছরের অভিজ্ঞতাসম্পন্ন;⮞ মাঠ পর্যায়ে থেকে ডাটা সংগ্রহ, ডাটা প্রক্রিয়াকরণ ও রিপোর্ট প্রণয়ন এ অভিজ্ঞতা;⮞ পর্যাপ্ত জনবল ও প্রয়োজনীয় সহায়ক সামগ্রী থাকতে হবে; |
| ২। | ক) টিম লিডার ও (মূল্যায়ন বিশেষজ্ঞ) | স্বীকৃত বিশ্ববিদ্যালয় হতে সমাজবিজ্ঞান/অর্থনীতি বিষয়ে স্নাতকোত্তর ডিগ্রী। সংশ্লিষ্ট বিষয়ে পিএইচডি ডিগ্রীধারীদের অগ্রাধিকার দেয়া হবে | ⮞ গবেষণা সংক্রান্ত কাজের কম পক্ষে ৭ বছরের অভিজ্ঞতা সম্পন্ন হতে হবে; ⮞ প্রকল্পের আওতায় সম্পাদিত বিভিন্ন পণ্য, কার্য ও সেবা সংগ্রহের (Procurement) ক্ষেত্রে প্রচলিত আইন ও বিধিমালা (পিপিএ-২০০৬/পিপিআর-২০০৮ ও উন্নয়ন সহযোগীর গাইডলাইন ইত্যাদি) সংক্রান্ত বিষয় সম্পর্কে সম্যক ধারণা থাকতে হবে; ⮞ প্রতিবেদন উপস্থাপনায় দক্ষতা থাকবে হবে;⮞ SPSS সহ অন্যান্য Statistical Software Package পরিচালনায় দক্ষতা; এবং⮞ সংশ্লিষ্ট বিষয়ে প্রকাশনা থাকতে হবে; |
| খ) আর্থ-সামাজিক বিশেষজ্ঞ | স্বীকৃত বিশ্ববিদ্যালয় হতে অর্থনীতি/ সমাজবিজ্ঞান বিষয়ে ন্যূনতম স্নাতকোত্তর ডিগ্রি। সংশ্লিষ্ট বিষয়ে পিএইচডি ডিগ্রীধারীদের অগ্রাধিকার দেয়া হবে | ⮞ আর্থ-সামাজিক গবেষণা/প্রভাব মূল্যায়ন সংক্রান্ত কাজের কম পক্ষে ৫ (পাঁচ) বছরের অভিজ্ঞতা সম্পন্ন হতে হবে; |
| গ) প্রশিক্ষণ বিশেষজ্ঞ | স্বীকৃত বিশ্ববিদ্যালয় যে কোন বিষয়ে স্নাতকোত্তর ডিগ্রী  | প্রশিক্ষক হিসেবে ০৫ (পাঁচ) বছরের বাস্তব অভিজ্ঞতা সম্পন্ন;  |
| ঘ) ডাটা ব্যবস্থাপনা বিশেষজ্ঞ | স্বীকৃত বিশ্ববিদ্যালয় হতে পরিসংখ্যান বিষয়ে স্নাতকোত্তর ডিগ্রী | ⮞ ডাটা ব্যবস্থাপনায় নূন্যতম ৫ (পাঁচ) বছরের বাস্তব অভিজ্ঞতা সম্পন্ন হতে হবে;⮞ SPSS সহ অন্যান্য Statistical Software Package পরিচালনায় দক্ষতা;  |

**৪। ক্লায়েন্ট কর্তৃক প্রদেয়:**

 ক) প্রকল্প দলিল ও প্রকল্প সংশ্লিষ্ট বিভিন্ন প্রতিবেদন (ডিপিপি/আরডিপিপি ও পিসিআর); এবং

 খ) বিভিন্ন স্টেকহোল্ডারের সাথে যোগাযোগের জন্য প্রয়োজনীয় সহযোগীতা প্রদান ইত্যাদি।